Sibambisene sonkhe singalwa nalelifutse le-COVID-19


  Kutihlunga kulabanye kwetenhlalo kubaluleke kakhulu uma ngabe sifanele kutsi silawule  kubhebhetseka kwale-COVID-19.Imibutsano yebantfu labangetulu kwalaba-100 ayikavumeleki futsi nekugujwa kwemikhosi yemalanga avelonkhe kumisiwe. Kuvakashela kuto tonkhe tikhungo tekucondziswa kwesimilo (emajele) kumisiwe ntsi kute kube ngemalanga lange-30. Luhambo lwetikhulu tahulumende lolungakabaluleki lwekuya kulamanye emave kwalelwe ngekwemtsetfo futsi-ke neluhambo lwangekhatsi kuleli lakitsi alukhutsatwa.Kutawuvalwa iminyele yekuhamba phasi lenge-35 kanye namibili yaselwandle, kanjalo netikolwa nato titawuvalwa kusukela mhla tinge-18 Indlovulenkhulu kute kwendlule imphelansontfo yeLiphasika. Masinyane-nje sitawumemetela tinyatselo leti-tawutsatfwa mayelana nemanyu vesi nemakolishi.Liphasika likulenyanga letako, sikhatsi lesingcwele kutenkholo letinyenti nesikhatsi lapho kuba khona tinkonzo letikhulu nemibutsano. Imimango yetenkholo ifanele kutsi itsatse tincumo mayelana naloko lokuvuna kahle kakhulu temphilo yemakholwa kanye nalelive lonkhe.Kulawula tekuhlanteka kufanele kutsi kuciniswe kakhulu kuto yonkhe imikhakha.Tonkhe takhamuti tifanele kutsi tinakekele tekuphepha tato ngekugcina timiso letifana nekugeza tandla ngensipho noma ngesibulalimagciwane sekugeza tandla kanye nekuvala imilomo netimphumulo ngethishu uma bakhwehlela noma bathimula noma ngekugoba umkhono ukhwehlele noma uthimulele ngekhatsi kuwo.Njengencenye yemtamo weLitiko Letemphilo sitawuchubeka ngemkhankhaso wetfu lomkhulu wekucaphelisa mayelana nekuvikela, kwesuleleka netimphawu tekwesuleleka. Ngikhutsata bonkhe bantfu baseNingizimu Afrika kutsi batetayete tintfo letifanele tetekuvikela.Letindlela leti tiyafanana naleto talamanye emave, futsi kubalulekile kutsi sivisise kutsi atisiso sijezi so kepha tentelwe kuphephisa sive. Yinye yetingoti lenkhulukati ngalesikhatsi lesi kungati kanye nelwatiso lolungasilo liciniso.Sifanele kutsi siyekele kwandzisa tindzaba letingemanga naletingakacinisekiswa, ikakhulu etinkhundleni tetekuchumana. Loku  kungachubisela ekhatsi linyeva esimeni lesesivele sisibi bese kumosha imitamo yavelonkhe.Sifanele futsi kutsi singahambisani nekungabeketeli labo labenemibono leyehlulekile njengobe sikubonile kulamanye emave lokucondziswe kutive takulamanye emave lapho kwacala khona lokubhebhetseka kwalolubhubhane noma lenkhaba lekhona kwamanje yesimo lesibi kakhulu eYurophu. Kucacile kutsi leli ligciwane lelihlasela bantfu bato tonkhe tive.Asivelane nalabo labangenwe ngulesifo, nalabo lasebabuye ekhaya bavela emaveni lasenkingeni lenkhulu kakhulu.Asisite labo labadzinga lusito nabo labahlaseleka kalula,  esikhundleni sekubabalekela.  Sitochubeka nekuwagcina emagugu ekubeketela nekuhlonipha lachaza bungitsi sibantfu.Egameni labo bonkhe bantfu baseNingizimu Afrika ngibonga lelitsimba lelilandze labantfu bakitsi bebase-Wuhan, eShayina, kanye nebaholi baseLimpopo labasita ngenchubo yekubavalela bodvwana ngenhloso yetekuvikeleka.  Lesi sikhatsi lesimatima.Kantsi futsi sikhatsi lesibi lapho khona kubonakala emandla etfu.Sitawutsatsa sincumo, ngekutimisela nangenhloso. Si tawusebenta sibambisene, ngoba kuphumelela kwemitamo yetfu kusemahlombe abo bonkhe bantfu baseNingizimu Afrika.Sikhatsi se-Thuma Mina sesifikile, mhlawumbe ngendlela lesingakate sefika ngayo phambilini. Nako lokutsi futsi kutawendlula.Sitawuncoba.Sibantfu baseNingizimu Afrika.